ไฟแนนซ์ทูเดย์
โดย...ใจฮิน
20 ต.ค. 2559

โดย...ใจฮิน
ประสงค์ พูนธเนศ อธิบดีกรมสรรพากร เดินหน้าเก็บภาษีปีงบประมาณ 2560 ให้ได้ตามเป้าหมาย หลังจากที่หลายปีที่ผ่านมากรมสรรพากรเก็บภาษีต่ำกว่าเป้าหมายถึงปีกว่า 1 แสนล้านบาท
ด้าน สมชาย พูลสวัสดิ์ อธิบดีกรมสรรพสามิต และเป็นหนึ่งในคณะกรรมาธิการพิจารณา ร่าง พ.ร.บ.ภาษี สรรพสามิต พยายามหาทางออกให้กับผู้ประกอบการที่กังวลเรื่องที่กฎหมายใหม่กำหนดให้ต้องยื่นโครงสร้างราคาขายปลีกให้กรมตรวจสอบ เพราะกลัวความลับรั่วไหลไปถึงคู่แข่ง
ธนาคารเพื่อการเกษตรและสหกรณ์การเกษตร (ธ.ก.ส.) ฝากเตือนลูกค้าของธนาคารอย่าหลงเชื่อผู้ไม่หวังดีและเป็นบุคคลที่ไม่รู้จัก โทรมาหลอกให้ถอนเงินไม่ว่าด้วยเหตุผลใดๆ หลังจากมีเหตุการณ์คุณลุงในต่างจังหวัดถูกคนโทรมาขู่ว่าเกี่ยวข้องกับการค้ายาเสพติด ให้รีบถอนเงินมาให้ไม่เช่นนั้นจะถูกจับกุม แต่โชคดีที่คุณลุงไหวพริบดี รีบแจ้งตำรวจ ทำให้ลุงไม่เสียต้องเงินแสนที่เก็บมาทั้งชีวิต
คลังกำลังตามข้อมูลเศรษฐกิจอย่างใกล้ชิด เพื่อปรับเพิ่มการขยายตัวจะมากกว่า 3.3% ตามที่คาดได้มากขนาดไหน